google/wiki40b huggingface dataset:
Abdullah bin Sahat

YAB Dato' Abdullah bin Sahat
MENTERI BESAR PERLIS KETIGA (1955-1959)
Abdullah bin Sahat (lahir 21 Disember 1911 di Parit Buntar, Perak) adalah Menteri Besar Perlis dari 21.09.1956 - 31.01.1957.
Beliau lulusan Senior Cambridge (1932) dan berkhidmat sebagai Pegawai Pentadbir Melayu dalam Perkhidmatan Awam Malaya (MCS); Penolong Pegawai Daerah di Pekan Pahang; Setiausaha Kerajaan Negeri Perlis (1949) ;pemangku Menteri Besar ;Menteri Besar Perlis pada 1955.
Pada tahun menjadi Setiausaha Tetap Kementerian Pelajaran (1964) dan AJK Kerja Pelajaran Agama Islam dan Pengarah di Persatuan Penyakit Barah Kebangsaan.
Helikopter Apache terhempas Greece 2010

Helikopter Apache terhempas Greece 2010 pada jam GMT (5 petang waktu Malaysia) di pangkalan tentera utara Megara,40 km barat Athens, Greece. Helikopter Apache AH-64DHA itu menjunam ke bumi dan terbakar.
Menteri Pertahanan Greece, Evangelos Venizelos memaklumkan dua juruterbang tentera Greece terbunuh. Pasukan tentera Greece bergabung selama 3 hari.Presiden Greece Karolos Papoulias mengucapkan takziah kepada keluarga mangsa.
Copa América

Sejarah

Perlawanan pertama yang membabitkan pasukan rasmi di Amerika Selatan telah diadakan di Argentina pada tahun 1867 oleh beberapa orang pekerja buruh Britain. Pada awal abad ke-20, sukan bola sepak di Amerika Selatan menjadi sangat popular dan kejohanan pertama yang diadakan khusus untuk pasukan kebangsaan di Amerika Selatan diadakan pada tahun 1910, pada ketika itu Argentina mengadakan kejohanan ini bagi memperingati peristiwa Revolusi Mei. Dalam kejohanan ini, pasukan Chile dan Uruguay, namun begitu kejohanan ini tidak diiktiraf rasmi oleh CONMEBOL.
Pada tahun 1916, Argentina sekali lagi mengadakan kejohanan ini bagi menyambut ulangtahun ke-100 kemerdekaan mereka. Kejohanan kali ini disertai oleh pasukan Chile, Uruguay dan Brazil. Kejohanan pada tahun 1916 ini merupakan edisi pertama Copa América, di mana pasukan Uruguay merupakan johan pertama setelah seri dengan pasukan Argentina.
Pada tahun berikutnya, kejohanan ini diadakan di Uruguay, di mana pasukan Uruguay menewaskan pasukan Argentina dengan jaringan 1-0 untuk kejuaraaan kedua mereka. Pada tahun 1918, kejohanan ini tidak diadakan berikutan wabak flu yang merebak pada ketika itu. Namun begitu, pada tahun 1919, kejohanan ini diadakan kembali, bertempat di Brazil, pasukan Brazil berjaya menjadi johan untuk pertama kali dengan menewaskan pasukan Uruguay.
Pasukan Paraguay pertama kali menyertai kejohanan ini pada tahun 1921 selepas menyertai konfederasi CONMEBOL. Pada tahun itu, pasukan Argentina menang kejohanan buat pertama kali. Tahun-tahun berikutnya menyaksikan pasukan Uruguay mendominasi kejohanan ini. Namun begitu, kejohanan pada tahun 1929 menyaksikan pasukan Argentina sekali lagi memenangi kejohanan ini dengan menewaskan pasukan Uruguay. Pasukan Bolivia dan Peru masing-masing menyertai kejohanan ini buat pertama kali pada tahun 1926 dan 1927.
Trieu Thi Trinh

Masa awal

Dilahirkan di Kampung Son Trung, Daerah Trieu Son, provinsi Thanh Hoa (di Vietnam Utara masa kini), Triệu Thị Trinh menjadi anak yatim piatu ketika masih muda lagi, dan tinggal dengan abang serta isterinya sehingga berumur 20 tahun. Beliau dikatakan diperlakukan sebagai abdi di rumah abangnya.
Ketika berumur 20 tahun, Triệu Thị Trinh tidak tahan lagi melihat sikap tidak hormat China terhadap Vietnam ketika beliau menyaksikan kekejaman orang Cina yang dikenakan pada rakyatnya serta penganiayaan yang disinonimkan dengan proses pencinaan. Beliau melarikan diri ke dalam hutan dan mengasaskan sebuah kem tentera sendiri dan berjaya mengumpulkan sekurang-kurangnya seribu orang askar lelaki dan wanita.

Pemberontakan

Triệu Thị Trinh berjaya membebaskan sebuah kawasan di Vietnam dan memulakan sebuah pentadbiran sendiri di wilayah tersebut. Ketika Thị Trinh berumur 23 tahun, beliau menewaskan kemaraan tentera Cina sebanyak tiga puluh kali berasingan. Beliau berupaya mempertahankan wilayahnya buat beberapa bulan, dan dikatakan berpakaian baju zirah emas serta memegang sebilah pegang dengan setiap tangannya semasa menunggang gajah dalam perang. Suatu petikan Cina pada masa itu berkata: "Adalah lebih mudah untuk melawan harimau, berbanding dengan melawan si Permaisuri."
Bagaimanapun pada tahun 248, tentera Cina akhirnya menewaskan tentera Thị Trinh dan menawan semula wilayah yang dibebaskan Thị Trinh. Untuk melindungi maruahnya serta untuk mengelakkan kematian di tangan orang Cina, Thị Trinh membunuh diri melalui mati lemas di sebatang sungai yang berhampiran. Terdapat lagi suatu versi bunuh dirinya yang mengatakan bahawa beliau diinjak-injak oleh gajah-gajahnya sehingga mati.

Kesan

Cerita-cerita Triệu Thị Trinh dan hulubalang-hulubaang wanita yang terkenal seperti Trung Bersaudari, telah disebut oleh sesetengah ahli sejarah sebagai bayangan bahawa masyarakat Vietnam sebelum pencinaan merupakan sebuah masyarakat kuasa ibu, dengan tiadanya sebarang halangan terhadap peranan kepimpinan wanita.
Triệu Thị Trinh merupakan srikandi Vietnam yang amat terkenal, dengan banyak jalan raya di kota-kota Vietnam serta sebahagian Hanoi dinamai sempena namanya. Sebuah hari kelepasan negara juga didedikasikan untuk memperingatinya.
Kavadi

Kavadi Attam ialah tarian yang dilakukan oleh penganut semasa upacara penyembahan Dewa Murugan, Dewa Perang orang Tamil. Ia sering kali dilakukan semasa perayaan Thaipusam dan menekankan ikatan hutang ("debt bondage"). Kavadi itu sendiri merupakan beban fizikal yang mana penganutnya memohon bagi bantuan Dewa Murugan.

Asal

Kavadi itu sendiri terbenam jauh dalam mitos. Di Gunung Kailas, Dewa Siva mengamanahkan Bijaksana Agastya saint kerdil dengan dua anak bukit, dengan arahan bagi mengalih dan meletakkannya di Selatan India. Tetapi bijaksana meninggalkannya dalam hutan dan kemudiannya menyuruh anak buahnya, Idumban bagi mengambilnya. Idumban menjumpai kedua anak bukit tersebut, tetapi pada awalnya tidak mampu mengangkatkannya, sehinga dia menerima bantuan dewa-dewa. Berhampiran Palani di Selatan India – di mana sehingga hari ini terdapat kuil Murugan yang terkenal — Idumban meletakkan anak bukit tersebut untuk berehat sebentar. Apabila dia cuba meneruskan perjalanannya, dia mendapati bahawa anak bukit tersebut tidak dapat dialihkan.
Idumban tersebut mendakwa bahawa anak bukit tersebut kepunyaannya. Dalam pergelutan berikutnya, Idumban dikalahkan. Idumban kemudian menyedari bahawa pemuda tersebut merupakan Dewa Murugan. Idumban memohon ampun dan meminta agar sesiapa yang datang ke anak bukit untuk memuja Murugan dengan objek yang menyerupai dua anak bukit digantung oleh galang, akan diperkenankan permintaannya. Permintaan Idumban dikabulkan. Dan dengan itu wujudkan peranan kavadi dalam perayaan Hindu.

Gambaran Kavadi

Kavadi terdiri daripada dua separa gelung yang diperbuat dari besi atau kayu yang dibentuk dan dilekatkan pada struktur melintang yang boleh diletakkan di atas bahu penganut. Ia sering dihiasi dengan bunga, bulu merak (kenderaan Dewa Murugan) antara lain. Sesetengah Kavadi mampu mencecah berat sehingga 30 kg.

Vel Kavadi

Amalan yang paling mengkagumkan adalah vel kavadi, pada asasnya meja penyembahan boleh alih dengan ketinggian sehingga dua meter, dihiasi dengan bulu merak dan dilekatkan pada penganut dengan 108 cangkuk yang menembusi kulit pada dada dan belakang. Berjalan atas api dan pencambukan juga diamalkan. Ia didakwa bahawa penganut mampu memasuki keadaan bersawai, tidak merasa sakit dan tidak berdarah dari luka mereka dan tidak mninggalkan parut.

Kavadi jenis lain

Tidak semua Kavadi membabitkan ketahanan fizikal melampau. Sesetengah penganut turut membawa kendi susu tembaga di atas kepala sementara yang lain membawa periuk kecil dengan persembahan kepada para dewa".
Kampung Melayu Batu 16, Rawang

Poskod

Poskod yang digunakan di Kampung Melayu Batu 16, Rawang, Selangor ialah 48000.
Kampung Sikh Settlement

Poskod

Poskod yang digunakan di Kampung Sikh Settlement, Tanjung Tualang, Perak ialah 31800.
Castello

Sinopsis

Filem ini membawa kisah mengenai Solo, remaja yang dibesarkan di Sungai Golok. Solo berkahwin dengan seorang gadis Thai bernama Chalita. Di saat Chalita hamil, Solo mula menjalankan kegiatan sebagai pengedar dadah untuk menjadikan kehidupan keluarganya lebih mewah. Tapi Solo tertangkap dan dia dipenjara selama 20 tahun. Di dalam penjara, dia dikenali sebagai Castello. Keluar dari penjara, Castello cuba mengesan semula isteri dan anaknya. Tapi dia kecewa bila mengetahui anak gadisnya Phim telah menjadi penagih dadah. Castello berusaha untuk menyelamatkan Phim yang tidak menyedari bahawa Castello adalah bapanya. Satu hari Castello merampas duit Phim sewaktu gadis itu sedang berurusan untuk membeli dadah. Kerana terlalu ketagih, di luar kesedaran Castello, Phim telah bertemu dengan pengedar dadah dan menceritakan masalah kewangannya.
Si pengedar berlagak baik dan memberi Phim dadah yang diperlukannya. Tapi di saat Phim sedang khayal, dia dirogol oleh konco-konco pengedar itu sebagai bayaran hutangnya kepada pengedar tersebut. Castello 'naik gila' sebaik saja mengetahui kemusnahan hidup Phim. Dia berazam untuk membalas dendam. Tapi di saat sedang bergelut menuntut bela terhadap maruah anaknya yang telah tergadai, Chalita (isteri Castello) telah dibunuh oleh konco-konco pengedar itu. Tentu saja Castello menjadi bertambah marah dan dia bertindak lebih gila.
Pelalo

Poskod

Poskod yang digunakan di Pelalo adalah 39153. Terdapat 12 buah desa di dalam daerah kecamatan Sindang Kelingi.
Bantuan Rakyat 1Malaysia

Bantuan Rakyat 1Malaysia atau BR1M merupakan satu bantuan kewangan yang diwujudkan oleh Dato' Sri Najib Tun Razak, Perdana Menteri Malaysia dalam pembentangan Belanjawan Malaysia 2012 dengan pengagihan dilaksanakan secara berperingkat bermula Januari sehingga Mac 2012 dalam bentuk baucer. Bantuan khas sebanyak RM500 telah diagihkan oleh Lembaga Hasil Dalam Negeri Malaysia (LHDN). Ia dilancarkan sebagai sebahagian daripada inisiatif 1Malaysia.
Idea untuk mewujudkan BR1M ialah dari Bank Negara Malaysia, menurut Najib.
Pada 25 Ogos 2018, Perdana Menteri, Tun Dr. Mahathir Mohamad mengumumkan BR1M akan dikurangkan sedikit demi sedikit sebelum dihapuskan dalam masa terdekat.
Bussy-lès-Poix

Bussy-lès-Poix ialah sebuah komun yang terletak di komun Somme di Picardie di utara Perancis.
Darjah Kerabat Selangor Yang Amat Dihormati

Kriteria

Darjah Kerabat Selangor Yang Amat Dihormati dianugerahkan dalam dua kelas.
Kelas Pertama dianugerahkan kepada ahli Keluarga Diraja di Malaysia. Di samping itu, ia juga dianugerahkan kepada pemerintah negara-negara lain sebagai tanda menghormati dan persahabatan dengan Sultan. Jumlah maksimum penerima pada satu masa ialah 25 orang.
Kelas Kedua diberikan kepada ahli Keluarga Diraja di Malaysia. Ia juga dianugerahkan sebagai penghormatan kepada Putera dan Puteri Raja Negara Asing sebagai tanda penghormatan dan persekutuan dengan Sultan. Pegawai tinggi yang telah memberi sumbangan cemerlang kepada Sultan atau Kerajaan Negeri Selangor juga layak menerima anugerah ini.

Kelas Pertama

Ia diberikan dalam satu set bintang payudara, kolar dengan bintang yang lebih kecil, ikat pinggang berwarna kuning dengan garis merah, dipakai dari bahu kiri ke pinggang kanan dan bintang yang lebih kecil untuk ikat pinggang.
Kerah diperbuat daripada logam berlapis emas 101.6 cm panjang yang dipakai pada panjang yang sama di depan dan belakang, yang mengandungi 14 pautan sambungan rantai. Dua pautan di tengah mempunyai ukiran simbol negeri Selangor pada bulan sabit. Pautan lain adalah bentuk ovoid. Ukiran pada pautan terdiri daripada dua bilah keris yang berlingkar, bergantian dengan bulan sabit, dikelilingi oleh daun kelapa.
Bintang kolar mempunyai lima mata. Ia diperbuat daripada logam berlapis emas. Permukaannya dipenuhi permata. Di tengah-tengah bintang itu adalah mahkota dan simbol negara Selangor, dengan enamel merah nipis yang berasaskannya. Ia dikelilingi oleh daun kelapa.
Lencana itu terdiri daripada lima bintang yang tajam. Lencana itu adalah 7.62 cm dan diperbuat daripada logam berlapis emas. Mahkota dan simbol negara Selangor terukir di tengah. Basisnya diperbuat daripada enamel merah nipis yang dibalut dan dihiasi dengan ukiran daun kelapa. Lencana ini dilampirkan di atas sepuluh bintang bertekanan perak.

Kelas Kedua

Ia diberikan dalam satu set bintang payudara, kolar dengan bintang yang lebih kecil, ikat berwarna kuning dengan dua garis merah di tengah, dipakai dari bahu kiri ke pinggang kanan dan bintang yang lebih kecil untuk ikat pinggang.
Kerah diperbuat daripada logam berlapis emas dan mengandungi 14 pautan rantai. Lambang negeri Selangor pada bulan sabit terukir pada pautan tengah. Pautan lain adalah bentuk bulat. Diukir di permukaannya adalah salib keris, berselang dengan rantai yang mengandungi kata Allah dalam surat Jawi. Bintang kolar berwarna emas. Permukaan terukir dengan komposisi daun kelapa.
Lencana enamel berwarna emas dan mempunyai ukiran daun kelapa merah.
Bingkai ini terdiri daripada sutera lebar 101.6mm. Ia berwarna kuning dengan dua garis merah.
Kongsi (filem)

Plot

Seorang pembunuh upahan bernama Tumulak dihantar oleh majikannya yang benama Kimpedu, untuk mengucar-ngacirkan kongsi gelap yang ada di Malaysia, terutamanya di Kuala Lumpur. Ketika itu, Kuala Lumpur dikuasai oleh tiga kumpulan kongsi gelap, masing-masing diketuai oleh Pak Maliki (ketua kongsi gelap Melayu), Jimmy (ketua kongsi gelap Cina) dan Victor (ketua kongsi gelap India). Antara kekacauan yang ditimbulkan oleh Tumulak termasuklah membunuh orang bawahan Pak Maliki serta anak Victor. Hal ini telah menarik perhatian ASP Shariff untuk menyiasat kejadian yang berlaku.

Lakonan

Kekuatan filem Kongsi ini bertunjangkan pelakon utamanya (Shaheizy Sam) yang berjaya melakukan tugas yang baik sebagai pembunuh upahan yang kelam-kabut. Shaheizy Sam berjaya mewarnakan lakonannya dengan baik dan harus dipuji. Keharmonian hidup di Malaysia turut dipaparkan, walaupun dari segi kehidupan kongsi gelap berjaya menarik perhatian penonton dan turut menyelitkan unsur-unsur nilai moral kepada mereka yang menonton.

Kutipan

Setelah dibuka di 87 pawagam di seluruh Malaysia, filem Kongsi telah mencipta sejarah dengan berjaya mencapai kutipan RM 1.08 juta dalam masa satu hari. Dalam seminggu pertama sahaja, filem ini berjaya mengaut kutipan hampir RM7 juta, Setakat 15 Jun 2011, kira-kira sebulan selepas mula ditayangkan, filem Kongsi mengaut sebanyak RM 8.09 juta.

Teknikal

Ulasan akhbar juga mendapati masalah teknikal yang dapat dikesan apabila ada beberapa syot yang kelihatan agak kabur hingga mencacatkan sedikit pemandangan filem ini. Hal ini turut diakui oleh pengarahnya, Farid Kamil, dan menyatakan ada beberapa babak yang disengajakan untuk syot tersebut. Apa-apa pun, rata-rata pengkritik filem memberi pujian kepada beliau atas usaha menghasilkan filem ini yang terbukti menyeronokan dan bakal menarik ramai peminat lebih-lebih lagi penggemar filem-filem aksi.
Preischeid

Preischeid merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Ravel, Puy-de-Dôme

Ravel merupakan sebuah komun di jabatan Puy-de-Dôme di tengah Perancis.
Latihan dan pembangunan

Dalam bidang pengurusan sumber manusia, latihan dan pembangunan (bahasa Inggeris: training and development, T&D) sumber manusia adalah satu daripada perkara yang penting dalam usaha untuk mempertingkatkan prestasi pekerja dan memenuhi peranan dan matlamat yang ditetapkan oleh sesebuah pertubuhan. T&D dapat mempertingkatkan kemahiran bekerja, lebih bermotivasi, lebih produktif, menyemarakkan lagi rasa kesetiaan atau moral pekerja, mempertingkatkan jalinan hubungan dan membantu membina semangat kerja berpasukan sama ada di kalangan subordinat, rakan sekerja atau pemimpin pertubuhan. T&D mampu mempertingkatklan kemahiran dan keberkesanan berkomunikasi. Tanpa program T&D yang mencukupi serta sesuai, pekerja akan menghadapi tekanan disebabkan kemampuan bekerja yang tidak mencukupi. Bagi pengurus, masalah kepimpinan juga akan timbul apabila mereka tidak mengetahui bidang kuasa serta penggunaan kuasa mereka.
Latihan dan pembangunan merangkumi tiga aktiviti utama: latihan, pendidikan, dan pembangunan.
Ekkathat

Pemerintahan

Putera Ekkathat, atau Kromma Khun Anurak Montri, adalah anak lelaki dari Borommakot. Kakaknya, Putera Tham Thibet, dijadikan Istana Terbesar pada tahun 1732. Namun, Thammathibet mempunyai hubungan dengan salah satu gundik ayahnya. Ekkathat, setelah mengetahui ini, memberitahu Boromakot tentang pencinta. Thammathibet dipukul hingga mati pada tahun 1746. Ekkathat, yang kemudiannya berada di garis penggantian, dijangka menjadi Istana Depan. Walau bagaimanapun, Borommakot menghentikan pelantikan itu kerana ketidakcekapan Ekkathat.
Satu tahun sebelum kematiannya, Borommakot memutuskan untuk melangkau Ekkathat, memaksa dia ke dalam imamat, dan melantik adik lelaki Ekkathat, Uthumphon, sebagai Istana Depan. Pada 1758, Borommakot meninggal dunia. Uthumphon kemudian dimahkotai. Walau bagaimanapun, dua bulan selepas itu, Ekkathat kembali dan mendakwa untuk takhta. Ekkathat menetap di istana Suriyat Amarin - oleh itu datang namanya Somdet Phra Thi Nang Suriyat Amarin (Secara harfiah:Istana Raja Suriyat Amarin). Uthumphon ditangkap dan mengeksekusi setengah saudara lelakinya Krom Mun Chit Sunthon, Krom Mun Sunthon Thep dan Krom Mun Sep Phakdi. Uthumphon kemudiannya rela berkhidmat, memasuki keimamatan, dan Ekkathat dinobatkan.
Mengikut akaun tawanan Siam selepas kejatuhan Ayutthaya, tahun-tahun awal Ekathat menyaksikan percubaan pemulihan. Raja mengikuti tradisi dengan mendermakan wang untuk kuil-kuil. Bangunan kuil baru berlaku. Perdagangan dengan orang asing disokong. Pelabuhan pantai barat seperti Mergui dan Tenasserim aktif. Walau bagaimanapun, menurut akaun Bahasa Burma dan Bahasa Inggeris, apabila Mons berlindung di kerajaan, selepas penaklukan Burma, Ayutthaya menjadi target seterusnya Burma.
Walau bagaimanapun, raja "tidak cekap dan hanya berminat dengan keseronokan daging yang berbeza."

Kematian

Kronik Siam berkata, Ekkathat meninggal dunia setelah mengalami kebuluran lebih daripada sepuluh hari ketika menyembunyikan diri di hutan Ban Chik (Bahasa Thai: ป่าบ้านจิก), bersebelahan Wat Sangkhawat (Bahasa Thai: วัดสังฆ์วาส).
Tubuhnya telah ditemui oleh seorang sami. Ia dikebumikan di sebuah bukit bernama "Khok Phra Men" (Bahasa Thai: โคกพระเมรุ), di hadapan kuil Siam yang dipanggil "Phra Wihan Phra Mongkhonlabophit" (Bahasa Thai: พระวิหารพระมงคลบพิตร).
Pendudukan Burma tidak bertahan lama. Menjelang akhir tahun 1767, baki pasukan Burma di Siam telah ditarik balik untuk mempertahankan tanah air mereka terhadap pencerobohan Cina (1765-1769), meninggalkan Siam dalam kekosongan kuasa. Taksin (gabenor Tak) mendirikan Kerajaan Thonburi pada tahun 1768, dan muncul sebagai pesaing utama pada tahun 1769.
Loco Moco

Loco moco adalah hidangan kontemporari dalam masakan Hawaii. Terdapat banyak variasi, tetapi loco moco tradisional terdiri daripada nasi putih, atasnya ditutupi dengan patti hamburger, telur goreng, dan kuah perang. Kelainan mungkin termasuk cili, bakon, ham, spam, daging babi kalua, linguiça, daging lembu teriyaki, ayam teriyaki, mahi-mahi, udang, tiram, dan lain-lain daging. Loco Moco juga nama rangkaian restoran yang berasaskan Hawaii yang menyajikan hidangan periuk nasi Hawaii.

Sejarah dan asal

Hidangan ini dilaporkan dicipta di restoran-restoran Lincoln Grill di Hilo, Hawaii pada tahun 1949 oleh pemiliknya, Richard Inouye dan isterinya Nancy, atas permintaan sekumpulan remaja dari Kelab Sukan Lincoln Wreckers mencari sesuatu yang berbeza daripada sandwic dan lebih murah lagi cepat disediakan dan dihidangkan. Mereka meminta Nancy untuk meletakkan nasi di dalam mangkuk, patti hamburger di atas nasi dan kemudian ditambah lagi dengan kuah perang. Telur tersebut datang kemudian. Remaja menamakan hidangan Loco Moco sempena salah seorang daripada ahli-ahli mereka yang mempunyai nama samaran "gila." Loco adalah Bahasa Sepanyol untuk gila. Mereka menempel "moco" kerana "berima dengan loco dan sedap didengar".

Populariti

Hidangan ini adalah amat popular di Hawaii dan kini pada menu di restoran-restoran Hawaii di tanah besar Amerika Syarikat. Selaras dengan piawaian masakan Jepun, nasi digunakan sebagai kanji ruji, ditambah dengan hamburger, kuah, dan telur goreng untuk membuat hidangan yang tidak memerlukan masa penyediaan untuk bento. Loco moco boleh didapati dalam pelbagai bentuk di kebanyakan Kepulauan Pasifik dari Hawaii ke Samoa ke Guam dan Saipan, dan juga popular di Jepun.
Hidangan ini telah ditampilkan dalam episod "Taste of Hawai'i" untuk Girl Meets Hawai'i, sebuah rancangan Travel Channel dihoskan oleh Samantha Brown. Episod ini menampilkan hidangan yang dihidangkan di restoran yang popular, Hawaiian Style Cafe, di Waimea bersama-sama dengan juadah pinggan makan tengah hari, satu lagi hidangan istimewa Hawaii.
Amaran ribut petir

Amaran ribut petir dikeluarkan oleh agensi meteorologi seperti Jabatan Meteorologi Malaysia jika radar cuaca mengesan ribut petir dahsyat yang menghasilkan hujan lebat, angin kencang atau hujan air batu, yang berpotensi mengakibatkan kerosakan ketara seperti banjir dan kerosakan harta benda. Tidak semua ribut petir yang dikesan dikeluarkan amaran; ribut petir kecil yang lemah, hanya bertahan tidak sampai sejam serta berlaku hanya di satu dua tempat sahaja tidak memenuhi kriteria bagi amaran ribut petir.
Kriteria amaran ribut petir juga berbeza mengikut negara. Di Amerika Syarikat misalnya, kejadian kilat dan banjir yang diakibatkan oleh ribut petir tidak diambil kira sebagai kriteria bagi amaran ribut petir.
Espirat

Espirat merupakan sebuah komun di jabatan Puy-de-Dôme di tengah Perancis.
Villavellid

Villavellid merupakan sebuah kawasan perbandaran di Sepanyol di Valladolid, di komuniti autonomi Castile dan León.
Xenophon

Xenophon (Yunani Purba Ξενοφῶν, Xenophōn; Greek moden Ξενοφών, Ksenofon; Ξενοφώντας, Ksenofontas; c. 430 – 354 SM), anal lelaki kepada Gryllus, dari deme Erchia di Athens, juga dikenali sebagai Xenophon dari Athens, adalah seorang sejarawan, askar, tentera upahan dan peminat Socrates yang berasal dari Yunani. Beliau dikenali kerana penulisan berkenaan sejarah pada zaman beliau, iaitu kurun ke-4 SM, memulihara kata-kata Socrates, dan gaya hidup masyarakat Yunani Purba.
Kh-29

Kelainan

Peluru berpandu Kh-29 dikeluarkan dengan menggunakan 3 jenis penjejak iaitu Kh-29T (panduan TV), Kh-29L (panduan laser) dan Kh-29D (panduan haba). Hampir separuh daripada berat peluru berpandu ini disumbangkan oleh berat kepala peladak, membuatkan peluru berpandu ini sangat berkesan dalam memusnahkan sasaran diperkukuhkan.

Reka bentuk

Pembangunan peluru berpandu udara-ke-permukaan, Kh-29 telah bermula di Molniya KB pada pertengahan tahun 1970-an. Kerja pembangunannya kemudian diserahkan kepada firma Vympel, yang mana terkenal dalam pengkhususan peluru berpandu udara-ke-udara. Ia adalah setanding dari segi saiz dan kemampuan jika dibandingkan dengan peluru berpandu udara-ke-permukaan, AGM-65 Maverick buatan Amerika Syarikat. Pada asasnya, tujuan utama Kh-29 adalah untuk melenyapkan sasaran yang dikawal ketat atau untuk meranapkan jambatan maka sebab itu ia mempunyai kepala peladak yang besar. Peluru berpandu Kh-29T dilengkapi dengan penjejak TV jenis Tubus-2 yang dibangunkan oleh NPO Impuls, dengan panduan tuju optik automatik yang mana sasaran terlebih dulu akan ditanda oleh juruterbang di dalam kokpit pesawat.

Keupayaan

Peluru berpandu Kh-29T dilengkapi dengan penjejak TV Tubus-2, yang dibangunkan oleh NPO “Impuls” daripada Moscow, beroprasi dalam julat jarak gelombang boleh-lihat iaitu (0.4 ke 0.95μm). Kh-29T dikategorikan sebagai peluru berpandu jenis "tembak-dan-lupa". Peluru berpandu dibawa dengan pilon pelancar AKU-58, yang mana semasa pelancaran peluru berpandu ini akan dijatuhkan dahulu sebelum enjinnya dihidupkan. Jarak pelancaran maksimum daripada sasaran adalah 8-10 km manakala jarak minimum adalah 3 km. Peluru berpandu ini mempunyai ketepatan 5-8 m CEP.
Peluru berpandu ini boleh ditembak pada ketinggian di antara 200-10,000 m, kelajuan di antara 600-1,250 km/sejam. Sesetengah pendapat mengatakan bahawa pelancaran pada ketinggian melebihi 5,000m semata-mata berdasarkan teori semata-mata dan tidak pernah digunakan semasa taktikal.